mayroon pa akong mga ibang hiyas dito. kung lahat ay kaayos niyan ay salamat! ang sagot ni sinang ibig ko na ang mga bago. ang bawat isay pumili ng isang hiyas, may kumuha ng isang singsing, may isang orasan, may isang guardapelo. ang binili ni kapitana tika ay isang agnos na may kaputol ng bato na nadiinan ng ating poong jesucristo sa ikatlong pagkakadapa; si sinang ay isang hikaw at si kapitang basilio ay ang tali ng orasang pabili ng alperes, ang mga hikaw ng babai na pabili ng kura at iba pang bagay na panghandog: ang iba namang magkakaanak na taga tiani ay bumili rin ng hanggang may ibibili upang huwag mahuli sa mga taga san diego. si simoun ay namimili rin naman ng mga lumang hiyas, nakikipagpalitan, kayat dinala roon ng mga mapag impok na ina ang mga hiyas na hindi na nila magamit. at kayo, wala po ba kayong ipagbibili? ang tanong ni simoun kay kabisang tales, dahil sa nakitang minamalas nitong may taglay na inggit ang mga pagbibili at pagpapalitan.